BALATONFÖLDVÁRI KULTURÁLIS NONPROFIT Kft.

**BAJOR GIZI KÖZÖSSÉGI HÁZ**

HAGYOMÁNYOK \* MŰVELŐDÉS \* KULTÚRA

2022. ÉVI

MUNKATERVE

*Minden igazi kultúra feltétele az egymásra kölcsönösen ható életigenlés és erkölcs.*

*Albert Schweitzer*

 Készítette:

 Pappné Molnár Veronika

 közösségi ház vezető

Balatonföldvár, 2022. március 16.

BALATONFÖLDVÁRI KULURÁLIS NONPROFIT Kft.

**BAJOR GIZI KÖZÖSSÉGI HÁZ**

**HAGYOMÁNYOK \* MŰVELŐDÉS \* KULTÚRA**

8623 Balatonföldvár, Kőröshegyi út 1.

Tel.: 84/340-916

e-mail: kozossegihaz@bknkft.h

1. **BEVEZETŐ**

Balatonföldvár város közművelődési feladatait a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény alapján a Balatonföldvári Nonprofit Kft. szervezeti egysége, a Bajor Gizi Közösségi Ház látja el.

A Bajor Gizi Közösségi Ház éves kulturális munkatervének, az ágazati törvényben foglalt kötelezettségnek való megfelelésen túl, alapvető feladata, hogy 2022. évre vonatkozóan konkrét és komplex szakmai programként jelenjen meg.

A munkaterv összeállításánál figyelembe vett szempontok:

* 1. A közművelődésről szóló 1997. évi CXL. törvény.
	2. Balatonföldvár Város Önkormányzat Képviselő-testületének 5/2016.(V.2.) önkormányzati rendelete a helyi közművelődésről.
	3. Balatonföldvár Város Önkormányzata és a Balatonföldvári Nonprofit Kft. között létrejött Közművelődési megaállapodás keretén belül megnevezett közművelődési szolgáltatások.
	4. Balatonföldvár Város Önkormányzatának Képviselő-testülete által a Balatonföldvári Nonprofit Kft. költségvetésén belül a Bajor Gizi Közösségi Ház részére biztosított költségvetés.
	5. Balatonföldvár Város Önkormányzata közművelődési feladatellátásának átfogó szakfelügyeleti vizsgálatáról készült jelentés.
1. **tECHNIKAI FELTÉTELEk**

A művelődés céljait szolgáló intézmény infrastrukturális adottságai alapozzák meg a benne folyó munkát. A közösségi ház kihasználtsága maximális, amelyhez hozzájárul a városközpontban történő elhelyezkedése, valamint a nagyterem adottságai, technikai felszereltsége és népszerűsége.

A nagyterem és a kisterem világításának fejlesztésével az intézmény igazán a 21. századi színvonalon tudna működni.

A hangosítás fejlesztése 2018. évben megtörtént, ennek ellenére még mindig akadnak technikai problémák a hangosítással.

A közösségi ház honlapjának frissítése még ezidáig nem valósult meg. 2022. évben kiemelt feladatunknak tekintjük ennek megvalósítását. Szeretnénk, hogy még az idei évben az érdeklődők megújulva és frissülve tudják olvasni honlapunkat. Ötleteket és segítséget természetesen elfogadunk, sőt kérünk is mindenkitől.

Az intézmény nyitva tartása:

Hétfő: 8.00 – 21.00 óra

Kedd: 8.00 – 20.00 óra

Szerda: 8.00 – 20.00 óra

Csütörtök: 8.00 – 20.00 óra

Péntek: 8.00 – 20.00 óra

Vasárnap: 14.00 – 16.00 óra

1. **személyi feltételek**

Az állandó nyitva tartású intézmény működését 4 fő főállású alkalmazott látja.

Közösségi ház vezető: felsőfokú végzettségű, közművelődési feladatokat ellátó – 1 fő

Kulturális szervező: felsőfokú végzettségű, közművelődési feladatokat ellátó – 1 fő

Pénztáros, adminisztrátor:

középfokú végzettségű, nem közművelődési feladatokat ellátó – 1 fő

Takarító: 8 általános iskolai végzettségű, nem közművelődési feladatokat ellátó – 1 fő

1. **EGYÜTTMŰKÖDÉS, KAPCSOLATOK**
	1. **SZAKMAI SZERVZETEK:** Az intézmény a megyei és az országos közművelődési hálózattal működik együtt. A szakmai szervezetek által rendezett fórumokon, továbbképzéseken igyekszik részt venni.
	2. **HAJÓZÁSTÖRTÉNETI LÁTOGATÓKÖZPONT és KILÁTÓ**

A közösségi ház programjainak reklámozásában nagy szerepet vállal a „Kilátó” a programokhoz készült szórólapok terjesztésével.

* 1. **OKTATÁSI INTÉZMÉNYEK:**

A Széchényi Imre Általános Iskola kiemelt programjait, ünnepi műsorait, a színházterem adottságából fakadóan, az intézményben tartja.

A Mesevár Óvoda vezetőjével, az óvónőkkel hatékony munkakapcsolat alakult ki, aminek következtében kölcsönösen segítjük egymás munkáját.

* 1. **TOURINFORM IRODA**

Hatékony reklámtevékenységgel segíthetik a közösségi ház programjainak népszerűsítését.

* 1. **KULTKIKÖTŐ:**

Az intézményben évente 3 alkalommal – február, október, november hónapban - színvonalas színházi előadást szerveznek.

A Kultkikötő felújítási ideje alatt a gyermekműsorok szerda és szombati napokon a közösségi házban kerülnek megrendezésre. Péntekenként pedig a Kulipintyó udvarán kialakított ideiglenes színpad ad otthont a színházi előadásoknak.

* 1. **SZOMSZÉDOS, KISTÉRSÉGI TELEPÜLÉSEK:**

Programok időpontjainak egyeztetése

1. **feladatok - közművelődési alapszolgáltatások**
* Művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása
* A közösségi és társadalmi részvétel fejlesztése
* Az egész életre kiterjedő tanulás feltételeinek biztosítása
* A hagyományos közösségi kulturális értékek átörökítése, feltételeinek biztosítása
* Az amatőr alkotó és előadó-művészeti tevékenység feltételeinek biztosítása
* Kulturális alapú gazdaságfejlesztés

 A közösségi ház rendezvényei elsődlegesen a magyar **kultúra** értékeit kívánják közvetíteni. E mellet a **hagyomány**ok ápolásában, megőrzésében és átadásban is nagy szerepet vállal a város életében. Az intézmény fontos színtere a **művelődés**nek is, hiszen a művelődési formák igénybevételének lehetőségével hozzájárul a lokális közösségi élethez.

1. **A BAJOR GIZI KÖZÖSSÉGI HÁZ 2022. ÉVI RENDEZVÉNYTERVE**

Március 11. – péntek MÁRCIUS 15. – Nemzeti ünnep városi megemlékezés

Április 9. – szombat HÚSVÉTI JÁTSZÓHÁZ

Május 1. – vasárnap MAJÁLIS

május – június – július – augusztus – szeptember KIÁLLÍTÁSOK – KÉPZŐMŰVÉSZEK
 BALATONFÖLDVÁRI NYÁRI TÁRLATA

Június 3. péntek TRIANONI MEGEMLÉKEZÉS

Június 17 – 18 – 19 FÖLDVÁR NAPOK

Június 24. SZENT IVÁN ÉJ

Július 5., kedd FÖLDVÁRI ZENEI ESTÉK hangverseny-sorozat I.

Július 19. kedd FÖLDVÁRI ZENEI ESTÉK hangverseny-sorozat II.

Augusztus 2. kedd FÖLDVÁRI ZENEI ESTÉK hangverseny-sorozat III.

Augusztus 13. szombat CSILLAGHULLÁS – Perseida meteorraj – ÉJSZAKÁJA

Augusztus 16., kedd FÖLDVÁRI ZENEI ESTÉK hangverseny-sorozat IV.

Augusztus 20. szombat SZENT ISTVÁN NAPJA/ ÚJ KENYÉR ÜNNEPE

Szeptember 17. – szombat ŐSZKÖSZÖNTŐ FESZTIVÁL

Október 1. szombat IDŐSEK VILÁGNAPJA

Október 23. – vasárnap NEMZETI ÜNNEP

November 12. szombat MÁRTON NAPI KÉZMŰVESFOGLALKOZÁS

 és LÁMPÁS FELVONULÁS

November 27. vasárnap ADVENT 1. VASÁRNAPJA – GYERTYAGYÚJTÁS

December 4. vasárnap ADVENT 2. VASÁRNAPJA – GYERTYAGYÚJTÁS

December 11. vasárnap ADVENT 3. VASÁRNAPJA – GYERTYAGYÚJTÁS

December 12. hétfő NYUGDÍJAS KARÁCSONY

December 18. vasárnap ADVENT 4. VASÁRNAPJA – GYERTYAGYÚJTÁS

December 19. hétfő KARÁCSONYI KONCERT

A közösségi házban művelődő közösségek, az amatőr alkotó és előadó-művészeti csoportok, szervezetek rendszeres foglalkozásai:

|  |  |
| --- | --- |
| Balatonföldvári Szépkorúak Klubja | Minden hónap 1. hétfőn 15.30-17.30 óráig |
| Sonoro Kórus | Minden hétfőn 18.30-20.30 óráig |
| Kolping Kórus | Minden hétfőn 17.00-19.00 óráig |
| HarmonyDance TSE | Minden hétfőn és szerdán 15.00-18.00 óráig |
| Földvári Foltoskodók Foltvarrókör | Minden kedden 14.00-18.00 óráig |
| Játékos agytorna Szépkorúak klubja | Minden csütörtökön 15.00-16.00 óráig |
| Intarzia szakkör | Minden csütörtökön 16.00-18.00 óráig |
| Jóga | Minden csütörtökön 18.00-19.30 óráig |
| Nyugdíjas tánc | Minden pénteken 16.00-17.00 óráig |
| Irodalmi kör – Szépkorúak klubja | Minden hónap 3. péntekjén 14.30-16.00 óráig |
| Istentisztelet (református, evangélikus) | Minden vasárnap 14.00-16.00 óráig |

Balatonföldvári Kistérségi Egészségfejlesztési Iroda mozgásprogramjai:

|  |  |
| --- | --- |
| Aerobik | Minden kedden 18.00-19.00 óráig |
| Pilatesz | Minden szerdán 18.00-19.00 óráig |
| Jóga | Minden szerdán 9.00-10.30óráig |
| Gerinctorna | Minden pénteken 17.30-19.00 óráig |

A fenti programok között nem szerepelnek azok, amelyek folyamatosan szerveződnek az év folyamán: terembérlet, vásár, családi rendezvények, intézmények és szervezetek által rendezett programok, próbák, előadások, fórumok.

1. **ÖSSZEGZÉS**

A 2022. évi munkatervben felsorolt célok és feladatok elérése és megvalósítása egész évben a legfontosabb feladat. Ehhez nagyon fontos a közösségi házban, az önkormányzat és a programok megvalósításában segítők (Városüzemeltetés, Turisztikai Egyesület, Polgárőrség) közötti jó munkakapcsolat, együttműködés, és a legfontosabb a KREATÍV MUNKAVÉGZÉS.

***Melléklet:*** A Bajor Gizi Közösségi Ház 2022. évi Szolgáltatási terve